Καμπάνης Κιλκίς

Ο Καμπάνης είναι μεγάλος οικισμός της Κεντρικής Μακεδονίας στην Περιφερειακή Ενότητα Κιλκίς.

 Γενικά 
Ο Καμπάνης βρίσκεται νότια της πόλης του Κιλκίς, δίπλα στην ανατολική όχθη του Γαλλικού ποταμού, σε υψόμετρο 120 μέτρα. Διοικητικά ανήκε στον Δήμο Γαλλικού, ενώ μετά την εφαρμογή του Καλλικράτη και την συγχώνευση των Δήμων ανήκει στον Δήμο Κιλκίς. Βόρεια του χωριού διαρρέει ο Ξηροπόταμος, ο οποίος χύνεται στον Γαλλικό που ρέει δυτικά του Καμπάνη. Το 2011 είχε πληθυσμό 1.170 κατοίκων«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10513 (σελ. 39 του pdf) και το 2001 1.384 κατοίκων.

Το 1912 εγκαταστάθηκαν στην περιοχή  με το όνομα Καρατζά Καδή ή Καρατζά Ντερί, δέκα οικογένειες Ελλήνων Μακεδόνων της διασποράς. Το 1913 είχε 37 κατοίκους, ενώ το 1920, 277 με πρόσφυγες από τον Πόντο και Σαρακατσαναίους. Με νέους πρόσφυγες από τις Σαράντα Εκκλησιές της Ανατολικής Θράκης και τη Στενήμαχο Βουλγαρίας, ο πληθυσμός φτάνει το 1928 τους 931 κατοίκους. Το 1926 μετονομάζεται σε Βάλτοι (ΦΕΚ 346Α - 04/10/1926 Προεδρικό Διάταγμα) και το 1955 μετονομάζεται σε Καμπάνης προς τιμήν του συνταγματάρχη Αντώνιου Καμπάνη, ο οποίος σκοτώθηκε στην περιοχή του οικισμού στις 20 Ιουνίου 1913 στην μάχη του Κιλκίς που δόθηκε εναντίον των Βουλγάρων.Ιστορία του Καμπάνη, Γυμνάσιο και Γενικό Λύκειο Καμπάνη, Κιλκίς, ανακτήθηκε 18 Ιουλίου 2009Δήμος Γαλλικού, Ιστορία χωριών Δήμου ΚΑΜΠΑΝΗΣ

Σημαντικοί Καμπανιώτες
 Πόπη Τσαπανίδου, δημοσιογράφος

 Παραπομπές 

Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς